Държавен вестник, бр. 93, 2014 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  93
3. организират взаимодействието и коор­
динацията с ОДЧ, другите конвойни наряди и 
полицейските сили, работещи по опазването 
на обществения ред, охраната на държавната 
граница, органите на съдебната власт, другите 
органи и организации, имащи отношение към 
конвойната дейност; 
4. организират провеждането на инструктаж 
на конвойните наряди; 
5. осъществяват контрол по организацията 
и изпълнението на конвойната дейност, както 
и правилното водене на служебната докумен­
тация. 
Чл. 17. Началниците на групи или по­
лицейските инспектори в конвойните звена 
и служителите, определени със заповед от 
началниците на РУ, ЗЖУ, РДГП и ГПУ, не­
посредствено отговарят за изпълнението на 
конвойната дейност, като: 
1. познават обстановката на територията 
и по маршрутите, по които се осъществява 
конвойната дейност; 
2. не по-малко от веднъж на шестмесечие 
оценяват ефективността от работата на под­
чинения им състав, като предприемат или 
предлагат конкретни мерки за отстраняване 
на констатираните слабости; 
3. планират и организират изпълнението 
на решенията за ежедневната разстановка на 
нарядите и разчета на силите и средствата по 
направленията за конвоиране в съответствие 
с поставените им задачи и указания; 
4. осигуряват управлението на конвойните 
наряди при изпълнение на служебните им за­
дължения и организират взаимодействието и 
координацията им; 
5. взаимодействат със служителите на дру­
гите звена на МВР, изпълняващи конвойна 
дейност при етапно или директно конвоиране 
на лица, и предприемат необходимите мерки 
за изпълнение на задачите; 
6. взаимодействат непосредствено с други 
държавни органи, възложители или имащи 
отношение към конкретния конвой; 
7. предприемат своевременни мерки при 
възникнали проблеми, свързани с взаимодейст­
вието и координацията с конвойните звена 
на други областни дирекции или държавни 
органи извън МВР за тяхното решаване, като 
информират за това своите началници; 
8. обучават, инструктират и контролират 
подчинените си служители; 
9. водят служебната документация и следят 
за нейното правилно попълване и съхранение; 
10. изготвят предложение относно оборуд­
ването на състава с необходимите помощни и 
технически средства. 
Чл. 18. Командирите на отделения в кон­
войните звена при ОДМВР, РУ, ЗЖУ, РДГП и 
ГПУ отговарят за организацията и ефективното 
изпълнение на конвойната дейност от подчи­
нените им служители, като: 
1. познават личните и професионалните 
качества на подчинените си служители и еже­
дневно ги обучават за изпълнение на служебните 
им задължения при спазване на дисциплината 
и на актовете, регламентиращи дейността им; 
2. подготвят и инструктират конвойните 
наряди за изпълнение на служебните им за­
дължения и изискват от тях да познават осо­
беностите на постовете в конвойните звена и 
маршрутите за конвоиране; 
3. ръководят конвойните наряди съобразно 
направените разчети и организират тяхното 
взаимодействие; 
4. докладват за необходимостта от изменение 
в разстановката на силите и средствата и за 
реда за изпълнение на дейността в зависимост 
от обстановката; 
5. извършват ежедневен контрол на служи­
телите и намясто отстраняват констатираните 
нередности, като за това докладват по служе­
бен ред; 
6. водят отчет за работата на подчинените 
си служители и извършват оценка за ефектив­
ността от работата на нарядите след завършване 
на всяка смяна; 
7. водят служебната документация и следят 
за нейното правилно попълване и съхранение; 
8. преглеждат въоръжението, боеприпасите 
и снаряжението на служителите, като вземат 
необходимите мерки за правилното им съхра­
нение и носене. 
Чл. 19. (1) Директорите на ОДМВР, РДГП, 
дирекция „Жандармерия“ – ГДОП, или опра­
вомощени от тях служители издават писмена 
заповед, в която посочват: 
1. местонахождението на ТЗО – МП, съдили­
ща, прокуратури, затвори, следствени служби, 
лечебни заведения и други в региона; 
2. силите и средствата, с които ще се осъ­
ществява конвойната дейност, както и срока 
за издаване на заповедите по чл. 10, ал. 3; 
3. разстановката на силите и средствата, 
задачите на конвойните звена и на служите­
лите от териториалните звена, определени за 
осъществяване на конвойна дейност; 
4. дейностите, които могат да бъдат въз­
лагани на служители от конвойното звено 
извън дейността по конвоиране, както и реда 
за осъществяването им; 
5. маршрутите за конвоиране и постовете; 
6. реда за връзка, взаимодействие и коор­
динация между конвойните наряди, ОДЧ и 
силите, работещи по опазване на обществения 
ред по маршрутите за конвоиране; 
7. реда за взаимодействие и координация 
със съответното ТЗО – МП; 
8. реда за провеждане на инструктаж и кон­
трол съобразно особеностите на обслужваната 
територия. 
(2) Заповедта по ал. 1 се издава за срок от 
една година, като при промяна в оперативната 
обстановка тя се актуализира своевременно.